Қазақстандық қоғамдық даму институты

Қазақстан даму институты — Қазақстанның тұңғыш тәуелсіз ғылыми-талдау мекемесі. 1994 жылғы тамызда құрылған. 

Институт ғылыми зерттеулер жүргізу саласында: ҚР-ның ішкі және сыртқы саясатының, экономикалық және әлеуметтік-мәдени дамуының маңызды мәселелері бойынша мониторинг, жедел талдау және сараптамалық бағалау, ҚР-ның үлттық қауіпсіздігіне және Орталық Азияның Аймақтық мәселелеріне баға беру, қоғамдық даму мәселелері бойынша іргелі, қолданбалы жобаларды жүргізу; аймақтық зерттеулер жасау; консалтингтік қызмет саласында; мақсатты саяси және әлеуметтік-экономикалық бағдарламаларға тұжырымдамалық-идеологиялық бағыт беру, имидж жобалар әзірлеп, жүргізу, халықаралық даму қорларының жобаларына қатысу; баспа қызметі саласында: энциклопедиялық сипаттағы басылымдар дайындап, жариялау, оқу-әдістемелік әдебиет шығару; білім беру бағытында: қоғамдық ғылымдар аясында, соның ішінде экономика саласы бойынша ас¬пирантура мен докторантура негізінде ғылыми-талдау зерттеулерін жүргізетін кадрлар даярлау бағытында жүмыстар жүргізеді.
Қазақстан даму институтында 1995 жылдан "Саясат-Роlісу", ақпараттық-талдау журналы, "Евразийское сообщество: общество, политика, культура" ғылыми-теориялық журналы шығарылады.Саяси түсіндірме сөздік. – Алматы, 2007. ISBN 9965-32-491-3

Қазақстан Даму институты – 1994 жылы құрылған, мемлекеттік емес, тәуелсіз ғылыми-сараптамалық мекеме. Институт құрылымына үш ғылыми-зерттеу орталығы, оның ішінде Экономика зерттеулер орталығына кірді. Институт құрамында 1 экономика ғылым докторы, 3 экономика ғылым кандидаты, барлығы 33 адам жұмыс істеді. Негізгі ғылыми-зерттеу жұмыстарының бағыттары Қазақстан Республикасының экономикалық дамуы бойынша жүргізілді. Олар республика экономикасына тартылған сыртқы қаржы түрлері мен көлеміне; нарықтық инфрақұрылымның перспективалы түрлерінің дамуына; республиканың сыртқы экон. дамуының жағдайы мен перспективаларына; республиканың экономикалық және әлеуметтік қауіпсіздігі мәселелеріне; аймақтағы шиеленісті жағдайларға, экономика саласындағы интеграциялық мүмкіндіктерге сараптама жасауға, т.б. бағытталған. Институт зерттеулерінің қорытындылары сараптамалық баяндамалар мен есептер, монографиялар мен брошюралар түрінде институттың редакциялық-баспа орталығында жарияланды. Сонымен қатар институттан орыс тілінде «Еуразиалық қауымдастық: қоғам, саясат, мәдениет» және «Саясат» деп аталатын ғылыми-сараптамалық екі мерзімді басылым шығады. Жарық көрген басылымдар, монографиялар мен брошюралардың жалпы саны жүзден асады. Оның ішінде «Қазақ тілі» (1999), «Қазақ әдебиеті» (2000) және «Қазақ өнері» (2002) энциклопедиялары жарық көрген. Мемлекет және құқық ин-ты 1991 жылы құрылған, 2000 жылы ҚР Үкіметінің Қаулысына сәйкес Қазақ мемлекеттік заң академиясының ғылыми-құрылымдық бөлімі болып қайта құрылды. Құрамында мемлекет және құқық тарихы мен теориясы мәселелері, конституциялық және әкімшілік құқық, азаматтық-құқықтық ғылым, халықаралық құқық мәселелерін зерттеуге арналған 4 бөлім бар. Институт «Құқықтық мемлекет құру мен азаматтық қоғам қалыптастырудың теориялық, методологиялық және қолданбалы аспектілерін зерттеу» бағдарламасы бойынша іргелі зерттеулер жүргізетін жетекші мекеме ретінде танылған. Институт ғалымдарының ғылыми талдамалары мемлекеттік аппарат жұмыстарын жақсарту, Қазақстанның жаңа заң кодекстерімен қатар өзге де маңызды заң актілерін жасауда көп ретте базалық негіз қызметін атқарады."Қазақ Энциклопедиясы"Қарағанды. Қарағанды облысы: Энциклопедия. - Алматы: Атамұра, 2006. ІSBN 9965-34-515-5

 Дереккөздер 

Санат:Қазақстан экономикасы
д